PACE กำหนดขายหุ้นเพิ่มทุนให้ผู้ถือหุ้นเดิมที่ 1:0.22542 หุ้นละ 1 บ.
PACE กำหนดขายหุ้นเพิ่มทุนให้ผู้ถือหุ้นเดิมที่ 1:0.22542 หุ้นละ 1 บ.
28 เม.ย. 2558

บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ระบุว่า บริษัทกำหนดสัดส่วนการขายหุ้นเพิ่มทุนไม่เกิน 600 ล้านหุ้นให้กับผู้ถือหุ้นเดิม ในอัตรา 1 หุ้นเดิมต่อ 0.22542 หุ้นใหม่ ที่ราคาเสนอขายหุ้นละ 1 บาท  โดยกำหนดจองซื้อและชำระค่าหุ้นเพิ่มทุนระหว่างวันที่ 25-29 พ.ค.58
ทั้งนี้ คณะกรรมการบริษัทมีมติอนุมัติวันกำหนดราคาชื่อผู้ถือหุ้นที่มีสิทธิได้รับการจัดสรรและเสนอขายหุ้นเพิ่มทุน ในวันที่ 11 พ.ค. และวันรวบรวมรายชื่อผู้ถือหุ้นตามมาตรา 225 ของพ.ร.บ.หลักทรัพย์และตลาดหลักทรัพย์พ.ศ.2535 โดยวิธีปิดสมุดทะเบียนและพักการโอนหุ้นในวันที่ 12 พ.ค.58
ขณะที่ก่อนหน้านี้ คณะกรรมการของ PACE อนุมัติการเพิ่มทุน 664.69 ล้านหุ้น โดยส่วนใหญ่ 600 ล้านหุ้นจะเสนอขายให้กับผู้ถือหุ้นเดิม ขณะที่อีก 64.69 ล้านหุ้น จะเสนอขายให้กับบุคคลในวงจำกัด(PP) คือนายสรพจน์ เตชะไกรศรี เพื่อใช้แลกซื้อกิจการบริษัท ดีน แอนด์ เดลูก้า(ประเทศไทย) จำกัด (D&amp;D Thailand) ซึ่งทำธุรกิจอาหาร เครื่องดื่ม และธุรกิจค้าปลีก ภายใต้เครื่องหมายการค้า “Dean &amp; DeLuca”ในไทยเพียงผู้เดียว คิดเป็นมูลค่า 240 ล้านบาท                   